ফায়ার সার্ভিস কর্মীরা জানান, শুক্রবার সকালে ৬ষ্ঠ দিনের মতো উদ্ধার কাজ শুরু করেন তারা। এ সময় হাইড্রো চার্জিংয়ের মাধ্যমে ওয়াটার জেড পদ্ধতিতে পানির নিচের মাটি সরানো হয়। একপর্যায়ে ব্ল্যাক বক্সটি উদ্ধার করতে সক্ষম হন তারা। এ নিয়ে বিধ্বস্ত বিমানটির ৯০ শতাংশ উদ্ধার কাজ শেষ হয়েছে। পহেলা জুলাই রাতে যশোর সদরের চান্দুটিয়া এলাকার বুকভরা বাঁওড়ে বিমান বাহিনীর 'কে এইট ডব্লিউ' নামের একটি প্রশিক্ষণ বিমান বিধ্বস্ত হয়। এতে স্কোয়াড্রন লিডার এনায়েত কবির পলাশ ও স্কোয়াড্রন লিডার সিরাজুল ইসলামের মৃত্যু হয়।